Maudhui: Ronaldo, atakuwa na miaka 33 mwaka huu, na alitawazwa mchezaji bora duniani miaka 4 kati ya tano iliyopita

Miaka hiyo miwili iliyopita, ameshinda tuzo ya mchezaji bora duniani, tuzo ya Ballon D'Or, mtawalia.

Anafaa basi kuwa mchezaji bora zaidi duniani na thamani yake kuwa ya juu zaidi?

Ni kweli uchezaji wake hauna kifani. Lakini kwa thamani, la hasha.

Utafiti huo wa shirika la takwimu za michezo la CIES

Kwa mujibu wa ripoti ya shirika la takwimu za michezo la CIES iliyotolewa Jumatano, mchezaji huyo ni wa 49 kwa thamani duniani.

Anayeongoza orodha hiyo ni mshambuliaji wa Paris St-Germain ya Ufaransa, Mbrazil Neymar, 25, ambaye ndiye mchezaji aliyenunuliwa pesa nyingi zaidi na klabu yoyote duniani na mwenzake wa Barcelona Lionel Messi, 30, kutoka Argentina.

Mshambuliaji wa Tottenham Harry Kane ameorodheshwa kuwa wa tatu.

Unaweza kushangaa ni kwa nini thamani ya Ronaldo imekadiriwa kuwa $96,6 milioni. 

Utafiti wa mwaka jana wa CIES ambao matokeo yake yalitangaza Januari 2017, alishikilia nafasi ya 7.

Lakini tutajaribu kufafanua ni kwa nini watafiti wa CIES walifikia uamuzi huo ambao kwa wengi unaonekana wa kushangaza.

Ronaldo si kinda tena

Tathmini ya thamani ya mchezaji sokoni huzingatia mambo mengi. Moja muhimu ni umri.

Ronaldo anakaribia kugonga miaka 33.

Ronaldo si mzee wa kustaafu lakini anafikia ukingoni wa maisha yake ya uchezaji.

Kwa mujibu wa Chama cha Wachezaji wa Soka ya Kulipwa England kwa mfano, umri wa kawaida wa wachezaji kustaafu huwa miaka 35.

Wachezaji walio na umri wa juu kimsingi huumia zaidi, na wanapoumia, huchukua muda mrefu kupona.

Hili ni jambo ambalo klabu huzingatia zinapomnunua mchezaji.

Neymar anaongoza kwa thamani

"Sijaelewa ni kwa nini watu wengi hivi wameshangaa," anasema Dkt Raffaele Polli, mmoja wa watafiti wanaoongoza katika CIES ameambia BBC.

"Ronaldo ni jina kubwa katika soka na mchezaji mzuri sana, lakini anakaribia kutimiza miaka 33 na miezi ya karibuni kiwango chake cha soka kimeanza kushuka. Wachezaji wachanga mara nyingi thamani yao huwa...\nMaudhui yaliyotangulia yanaweza kufupishwa kama ifuatavyo:
Cristiano Ronaldo amefunga mabao 58 miaka miwili iliyopita na kuwasaidia Real Madrid kushinda Kombe la Ligi ya Klabu Bingwa Ulaya mara mbili mtawalia na pia La Liga mara moja.